EkBass/fiwiki-20250220-pages-articles huggingface dataset:
Andrei Lankov

Andrei Nikolajevitš Lankov (; s. 26. heinäkuuta 1963 Leningrad) on venäläinen historioitsija. Hän on erikoistunut Pohjois-Korean historian ja yhteiskunnan tutkimukseen.Andrei Lankov Wilson Center, viitattu 14.12.2023 Lankov oli opiskelijavaihdossa Kim Il-sungin yliopistossa Pohjois-Koreassa vuosina 1984–1985.Andrei Lankov NK News, viitattu 14.12.2023 Hän väitteli filosofian tohtoriksi Leningradin valtionyliopistosta vuonna 1989. Lankov opetti Korean historiaa Australian kansallisessa yliopistossa vuosina 1996–2004. Vuonna 2004 hän aloitti opettamisen Soulin Kookmin-yliopistossa. Hän toimii siellä Korean tutkimuksen professorina.Andrei Lankov Carnegie Endowment for International Peace, viitattu 14.12.2023 Lankovin englanninkielisiin julkaisuihin kuuluvat From Stalin to Kim Il Sung: The Formation of North Korea, 1945–1960 (2003), Crisis in North Korea: The Failure of De-Stalinization, 1956 (2004), North of the DMZ: Essays on Daily Life in North Korea (2007) ja The Real North Korea: Life and Politics in the Failed Stalinist Utopia (2013). Lankov on kirjoittanut myös lukuisiin lehtiin. Vuonna 2017 julkaisu Foreign Policy sisällytti hänet Global Thinkers -listaansa. Lankov on kirjoittanut laajalti myös korean ja venäjän kielillä. == Lähteet == Luokka:Venäläiset historioitsijat Luokka:Vuonna 1963 syntyneet Luokka:Elävät henkilöt
Chilentähti

Chilentähti (Tecophilaea cyanocrocus) on chilentähtikasvien (Tecophilaeaceae) heimoon kuuluva kasvilaji, jota kasvatetaan koristekasvina. Lajista on erotettu useita eri muunnoksia. Chilentähdellä on kirkkaansiniset kukat, joissa on valkoinen keskusta. Kukkia kehittyy kuhunkin varteen yksi tai joskus kaksi, ja täysin avoimina kukat ovat halkaisijaltaan noin 5 cm. Luonnossa chilentähti on muuttunut hyvin uhanalaiseksi liiallisen keräilyn sekä lampaiden laidunnuksen vuoksi. Koristekasvina chilentähteä voi kasvattaa ruukussa viileässä kasvihuoneessa, jossa sen voi suojata kaikista kylmimmältä ilmalta sekä liialliselta kosteudelta. Kasvi tarvitsee kuitenkin tasaisen kosteuden talvikaudella ja kesällä kuivan lepokauden. Kasvit voi istuttaa myöhään syksyllä ravinteikkaalle ja hyvin vettä läpäisevälle kasvualustalle. == Lähteet == Luokka:Chilentähtikasvit
Taskurotat

Taskurotat (Geomyidae) on jyrsijöihin kuuluva heimo. Taskurottia esiintyy läntisessä Pohjois-Amerikassa ja Väli-Amerikassa. Ne kaivavat maanalaisia käytäviä. Heimon lajit elävät eri alueilla ja siksi heimon lajittuminen ja alalajien määrä on runsas. Taskurotat ovat 10-30 cm pitkiä, koiraat saattavat olla kaksi kertaa naaraiden pituisia. Eläinten raajat ovat lyhyet, mutta ne ovat voimakkaat. Niiden häntä on karvaton ja tämä seikka säätää eläinten ruumiin lämpöä. == Sukuja == * Geomys * Isotaskurotat (Orthogeomys) * Meksikontaskurotat (Pappogeomys) * Lännentaskurotat (Thomomys) * Mitsoakantaskurotat (Zygogeomys) == Lähteet == == Aiheesta muualla == * UniProt: Taxonomy - Geomyidae * Global Biodiversity Information Facility (GBIF): Geomyidae * University of Michigan, Animal Diversity Web (ADW): Geomyidae, pocket gophers Luokka:Castorimorpha
Biolanin tuulivoimalaitos

Biolanin tuulivoimalaitos on Satakunnassa Euran Biolanin teollisuusalueella sijaitseva tuulivoimalaitos, jonka kapasiteetti on 500 kilowattiia eli 0,5 megawattia ja vuosituotanto on noin 0,7 gigawattituntia. Voimalan on pystyttänyt ja sen omistaa Biolanin tytäryhtiö Favorit Tuote Oy. == Yleistä == Tuulivoimalaitos sijaitsee Eurassa Säkylän Köyliön puoleisella kuntarajalla teollisuusalueen eteläpuolella. Voimalaitos näkyy helposti valtatielle 12 ja neljän kilometrin päähän Köyliön Ehtamoon. Voimala sijaitsee yli 70 metrin korkeudella mpy. Tuulivoimalaitos on tanskalaisen Nordtankin valmistamaa, mahdollisesti NTK500/37-mallia, jonka napakorkeus on 58 metriä ja tuuliturbiinin halkaisija 37 metriä. Tuulivoimalan perustus on teräsbetonia ja se painaa 400 tonnia. Torni on teräsrunkoinen, kolmiosoainen ja 55 metriä pitkä. Tuotettu sähkö käytetään Favoritin tehtaalla. Tuulivoimalasta on vielä sähkön siirtoyhteys Biolanin tehtaalle valtatien toiselle puolelle, jonne ylijäämäsähkö siirretään. Alussa ajateltiin syöttää ylijäämäsähköä kantaverkkoon, mutta voimalaitosta ei nykyään esiinny Fingridin luettelossa. Nyt, kun Favoritin katolle on asennettu aurinkopaneelit, tulee ylituotantoa vieläkin enemmän. == Historiaa == Tuulivoimalaitos hankittiin Biolanille kuuluvan Favorit Tuoteen kompostoritehtaan rakentamisen yhteydessä vuonna 2010. Se ostettiin käytettynä Oulusta, jossa se oli ollut toiminnassa vuodesta 1997 saakka. Voimala purettiin syksyllä 2010 uuden ja tehokkaamman tuulivoimalan alta, ja se siirrettiin keväällä 2012 Favoritille Euraan . Tuulivoimalan rakennuslupahakemus oli jätetty syksyllä 2010. Maaliskuussa 2012 sekä tehdas että tuulivoimalaitos vihittiin käyttöön. Ennen pystyttämistä sen tornia jatkettiin 20 metrillä. Muutostyöt tekivät Peikko Oy ja pystytyksen suoritti nosturipalvelu Kariniemi Ky. Myös Kariniemellä on omia tuulivoimalaitoksia. Tuulivoimalaitos käynnistyi lopulta kesäkuussa 2012. Biolanin Nordtank tuulivoimala 02.jpg|Siipien jarrusiiveke käännettynä. Biolanin Nordtank tuulivoimala 03.jpg == Katso myös == * Luettelo Suomen tuulivoimaloista == Lähteet == == Aiheesta muualla == * Miehiset siivoustalkoot, Biolan (kuvaus jäätyneen tuulimyllyn ”siivoamisesta”) * Biolanin tuulivoimala, YouTube (ilmakuvaus) Luokka:Suomen tuulivoimapuistot Luokka:Euran rakennukset ja rakennelmat
Sokkohiiret

Sokkohiiret (Spalacidae) on hiirimäisiin jyrsijöihin kuuluva heimo. Ne kaivavat maanalaisia käytäviä eteenpäin suuntautuneiden hampaiden avulla. Niiden silmät ovat ihon alla ja niiltä puuttuu häntä ja korvien ulko-osat. Nämä eläimet elävät erakkoina. == Lähteet == == Aiheesta muualla == * UniProt: Taxonomy - Spalacidae * Global Biodiversity Information Facility (GBIF): Spalacidae * University of Michigan, Animal Diversity Web (ADW): Spalacidae, blind mole rats, African mole rats, zokors, and bamboo rats Luokka:Hiirimäiset jyrsijät
Nikotiinistomatiitti

Nikotiinistomatiitti (myös stomatitis nicotina, tupakoitsijan keratoosi tai tupakoitsijan suulaki) on yleensä tupakoinnin aiheuttama suulaen limakalvomuutos. Se näkyy harmaanvalkoisena alueena, jossa on punaisia papuloita. Värin muuttuminen johtuu suulaen limakalvon tuottamasta keratiinista.Tupakoinnin lopettamisesta on vaivaa, mutta se kannattaa Suomen Hammaslääkäriseura Apollonia, viitattu 14.12.2023 Nikotiinistomatiitti syntyy tavallisesti reaktiona tupakansavun suussa tuottamaan kuumuuteen.Nicotine stomatitis DermNet, viitattu 14.12.2023 Laajassa tutkimuksessa Saudi-Arabiassa havaittiin nikotiinistomatiitin esiintyvän 29,6 %:lla kaikista tupakoitsijoista, mutta jopa 60 %:lla piipun polttajista.James E. Cade, Nicotine Stomatitis (Smoker's Palate) Medscape 15.2.2022, viitattu 14.12.2023 Nikotiinistomatiitin kehittyminen tupakoinnin seurauksena vaatii pitkäaikaista altistumista tupakansavulle. Harvinaisissa tapauksissa nikotiinistomatiitti voi kehittyä erittäin kuumien nesteiden juomisen seurauksena. Tupakoinnin ja kuumien juomien yhdistelmä saattaa lisätä riskiä. Erityisen yleinen muutos nikotiinistomatiitti on savukkeita palava puoli suuhun asetettuna polttavilla. Tapaa on harjoitettu yleisesti muun muassa tietyissä intialaisissa yhteisöissä.S K Malik, D Behera, S K Jindal https://pubmed.ncbi.nlm.nih.gov/6871087/ Reverse smoking and chronic obstructive lung disease] National Library of Medicine 04/1983, viitattu 14.12.2023 Nikotiinistomatiitti on yleensä oireeton, mutta voi tuntua suulaen lievänä ärtymisenä. Nikotiinistomatiitti voidaan usein todeta ulkomuodon perusteella, mutta limakalvosta voidaan ottaa koepala nikotiinistomatiitin erottamiseksi leukoplakiasta tai suusyövästä. Nikotiinistomatiitti ei lukeudu syövän esiasteisiin. Tyypillistä onkin muutoksen häviäminen 1–2 viikon kuluessa tupakoinnin loppumisesta. Nikotiinistomatiitti kuvattiin lääketieteellisessä kirjallisuudessa ensimmäisen kerran vuonna 1926.¨Kurt Hermann Thoma nimesi muutoksen vuonna 1941 nikotiinistomatiitiksi, koska sitä oli todettu lähes yksinomaan tupakoitsijoilla. Nimi on kuitenkin sikäli virheellinen, että leesio ei johdu nikotiinista vaan kuumasta savusta.Kurt H. Thoma, Stomatitis nicotina and its effect on the palate, Ajo-Do Viitattu 14.12.2023 == Lähteet == Luokka:Suupatologia Luokka:Tupakointi
Jussi Leppälahti

Jussi Leppälahti (s. 22. elokuuta 1986 Espoo) on suomalainen jalkapallovalmentaja ja entinen jalkapalloilija. Hän on toiminut kaudesta 2024 lähtien IF Gnistanin päävalmentajana. == Pelaajaura == Leppälahti alotti jalkapallon Espoon Palloseurassa, jossa hän pelasi vuoteen 1998 asti. Vuonna 1999 Leppälahti siirtyi FC Honkaan, jossa hän pelasi junioriuransa loppuun. Leppälahti ei kuitenkaan kyennyt murtautumaan Hongan edustusjoukkueeseen, ja hän pelasi Kakkosta yhteistyösopimuksen turvin FCK Salamissa ja FC Espoossa kausilla 2005–2006. Leppälahti siirtyi pysyvästi FC Espooseen vuonna 2007, jossa hän pelasi kahden kauden ajan. Vuosina 2009–2010 Leppälahti edusti Kakkosessa HIFK:ta ennen uransa lopettamistaan. == Valmennusura == Leppälahti toimi FC Espoon B-juniorien apuvalmentajana kaudella 2008. Vuosina 2010–2012 hän työskenteli HIFK:ssa 2001-syntyneiden ja B-juniorien päävalmentajana sekä A-juniorien apuvalmentajana. Kaudella 2014 Leppälahti valmensi FC Hongassa 2002-syntyneiden joukkuetta. Leppälahti toimi valmentajana aikuisten sarjoissa ensimmäisen kerran 2015, kun hän aloitti Nelosessa pelanneen EPS:n päävalmentajana. EPS sijoittui Nelosen lohkonsa toiseksi ja nousi kauden 2015 päätteeksi Kolmoseen. Leppälahti toimialkuvuodesta Käpylän Pallon U13-joukkueen apuvalmentajana alkuvuodesta 2017. Hän suoritti vuoden opinnot englantilaisseura Northampton Townin akatemiassa työskennellen U10- ja U14-joukkueiden valmennuksissa kaudella 2017–2018. Leppälahti aloitti Kakkosessa pelanneen Jippon päävalmentajana kaudella 2019. Kaudella 2019 Jippo sijoittui Kakkosen lohkonsa toiseksi ja kaudella 2020 se nousi Ykköseen. Kauden 2021 päätteeksi Jippo tippui Kakkoseen. Vuonna 2022 Leppälahti aloitti Ykkösessä pelanneen KTP:n päävalmentajana. Ensimmäisen kautensa päätteeksi KTP voitti Ykkösen ja nousi takaisin Veikkausliigaan. Elokuussa 2023 KTP antoi potkut Leppälahdelle joukkueen ollessa sarjan kymmenentenä. Pääsarjatasolle täydennysmenettelyn kautta noussut Gnistan tiedotti marraskuussa 2023 palkanneensa Leppälahden päävalmentajakseen yksivuotisella sopimuksella, jossa on vuoden jatko-optio. == Toimittajana == Valmentajan tehtävien ohessa Leppälahti tuli tunnetuksi 2010-luvulla jalkapallotoimittajana. Hän aloitti kirjoittamisen vapaaehtoisvoimin julkaistussa Jalkapallolehdessä vuonna 2014, ja hänet palkattiin samana vuonna toimittajaksi Urheilulehteen. Leppälahti kirjoitti Urheilulehteen vuoteen 2017 asti, jolloin hän siirtyi lehden päätoimittajana toimineen Jukka Röngän perustamaan Elmoon. Leppälahti työskenteli toimittajana Elmossa sen lakkauttamiseen saakka 2021. Leppälahti tunnettiin kriittisenä ja kiisteltynä jalkapallotoimittajana. Päätoimittajana toimineen Röngän mukaan ajoittain Leppälahden yksityiskohtaiset, syvälle taktiikkaan ja valmentajuuteen menneet tekstit jopa satuttivat joitakin valmentajia. Toisaalta häntä kiiteltiin älykkäistä ja persoonallisista artikkeleistaan. == Lähteet == Luokka:Suomalaiset jalkapallovalmentajat Luokka:Suomalaiset urheilutoimittajat Luokka:Vuonna 1986 syntyneet Luokka:Elävät henkilöt
Allied Air Command

Allied Air Command (AIRCOM) on sotilasliitto Naton taktisen tason johtoporras, eräänlainen esikunta kaikille jäsenmaiden ilma- ja avaruusvoimille. Johtoportaan päämaja sijaitsee Ramsteinin lentotukikohdassa Saksassa. Allied Air Commandista käytetään joskus suomenkielistä nimeä Naton ilmavoimaesikunta. == Historia ja tehtävä == Allied Air Command perustettiin vuonna 1974 nimellä Allied Air Forces Central Europe keskitetyksi hallinnoksi keskisen Euroopan Natomaiden ilmavoimille, minkä jälkeen esikunta on kulkenut monilla nimillä. Kylmän sodan päätyttyä se saneerattiin. Nykyinen nimi ja organisaatio otettiin käyttöön vuonna 2013. Nykyään johtoportaan tehtävä on suunnitella ja hallinnoida Naton ilmavoimien operaatioita sekä ilma- ja ohjustorjuntaa. == Katso myös == * Allied Land Command * Allied Maritime Command == Lähteet == Luokka:Nato
Canal latéral à la Garonne

pienoiskuva|Kanava ja sen rantapromenadit Agenin kaupungissa Canal latéral à la Garonne, tai lyhyemmin canal de Garonne, on Ranskassa sijaitseva kanava. Se on Garonnejoen sivukanava yhdistäen Toulousen ja Bordeaux’n kaupungit. Garonnejokea on hankala purjehtia koska sen vedenpinnan korkeudet vaihtelevat paljon. 1800-luvulla päätettiin rakentaa joen vierelle kanava, jossa olisi tasaisemmat olosuhteet. Garonnen sivukanava rakennettiin Toulousen ja Castets- en-Dorthen välille vuosina 1838–1856 insinööri De Baudren johdolla. Kanava on 193 kilometriä pitkä ja siinä on 53 sulkua. Pudotusta tuolla matkalla on yhteensä 128 metriä. Kanava oli tärkeä reitti tavaroiden kuljettamiseen, mutta nykyään se on melkein pelkästään jokimatkailijoiden käytössä. Kanavaan kuuluu myös useita kanavasiltoja, joista Garonnejoen ylittävä Agenin kanavasilta on Ranskan toiseksi pisin kanavasilta. Kanava muodostaa Toulousesta Välimerelle johtavan Canal du Midin kanssa yhteyden Atlantilta Välimerelle. Kanavia kutsutaan yleisesti kahden meren kanavaksi (Canal des Deux Mers). Tiedosto:France Occitanie 82 Moissac 07.jpg|Tarnjoen ylittävä Cacorin kanavasilta Tiedosto:2009-05-08-4000-Moissac.JPG|Kanava Moissacissa Tiedosto:Castets-en-Dorthe Écluse 53 D.jpg|Sulku numero 53, jossa kanava yhdistyy Garonnejokeen ==Lähteet== ==Aiheesta muualla== Luokka:Ranskan kanavat Luokka:Garonnen vesistö
Cebus trinitatis

Cebus trinitatis on Karibianmerellä, Trinidadin metsissä elävä kapusiiniapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. Cebus trinitatis -apina on kokonaan vaalea, kasvot ovat vaaleanpunaiset. Ne syövät hedelmiä ja hyönteisiä. Niitä pidetään kätevinä ja älykkäinä. Cebus trinitatis -apinoita tavataan Trinidadissa vain muutamalla alueella, Trinityn kukkuloilla, maan länsiosan Bush Bush Wildlife -suojelualueella sekä Narivan kosteikossa. Sen uhanalaisuuteen vaikuttavat elinympäristön tuhoaminen, metsästys maanviljelijöiden sadon suojaamiseksi ja pyydystäminen lemmikeiksi. == Lähteet == Luokka:Kierteishäntäapinat
Piliocolobus epieni

Piliocolobus epieni on Nigeriassa elävä lehtiapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. Lajia tavataan Nigerjoen suiston kosteikkoalueilla. Sen elinalueet ovat pirstaloituneet pahasti. Se syö suurten puiden lehtiä, ja hedelmiä silloin kun ne ovat kypsiä. Vuonna 2018 arvioitiin, että tämä laji on maailman 25 uhanalaisimman apinalajin joukossa. == Lähteet == Luokka:Lehtiapinat Luokka:Uhanalaiset nisäkkäät
Edward Kelley

Edward Kelley tai Edward Talbot (1. elokuuta 1555 Worcester, Englanti – n. 1595) oli englantilainen alkemisti, okkultisti ja huijari. ==Elämä ja ura== Kelley sai apteekkarin koulutusta ja tunsi kemiaa jo nuorena. John Dee laati myöhemmin hänen horoskooppinsa, ja se on julkaistu Elias Ashmolen teoksessa Theatrum Chemicum Britannicum. Kelley mahdollisesti opiskeli jonkin aikaa Oxfordin yliopiston Gloucester Hallissa. Lähdettyään Oxfordista Kelley esiintyy seuraavaksi Lontoossa petollisesti asianajajana. Noin vuonna 1580 hänen korvansa leikattiin irti rangaistukseksi, koska hän oli väärentänyt omistusoikeuskirjoja, tai toisen kertomuksen mukaan väärentänyt rahaa. Erään lähteen mukaan hän oli syyllistynyt haudanryöstöön. Vuonna 1582 Kelley tutustui John Dee'en, kun hän kävi hänen luonaan Mortlakessa ja oli hyvin kiinnostunut tämän henkimaailman tutkimuksista. Kelley ilmoitti olevansa okkultismin tuntija ja esitteli taitojaan henkien kutsumisessa ja niiden viestien tulkitsemisessa. Dee puolestaan halusi nähdä Kelleyn teeskentelemän transmutaatio-kyvyn. Dee ja Kelley päättivät hengiltä saamansa kuvitellun neuvon perusteella tehdä yhteistyötä tutkimuksissaan, ja jälkimmäisestä tuli tästä lähtien Deen "näkijä", joka tulkitsi henkien toiveita mestarilleen kahden taikakristallin avulla, joista toisen sanottiin olleen lahja enkeli Gabrielilta. Syyskuussa 1583 Kelley lähti Deen kanssa Englannista puolalaisen aatelismiehen Olbracht Łaskin seurassa. He matkasivat Prahaan, jossa Kelley muutti Deen mukaan unssin elohopeaa kullaksi. Miehet viettivät useita vuosia keisari Rudolf II:n hovissa ja vierailivat silloin tällöin saksalaisten tai puolalaisten aatelisten linnoissa. Huhtikuussa 1587, kun he olivat Třeboňissa, Kelley kertoi näystään, jossa alaston nainen kehotti näkijää ja hänen isäntäänsä parinvaihtoon. Kelley vakuutti Deen, ja epäröinnin jälkeen Deen, Kelleyn ja heidän vaimojensa Jane Deen ja Joan Kelleyn välille laadittiin juhlallinen liitto henkiolennon ohjeen mukaisesti. Kelleyn tuhlailevuus johti pian tämän jälkeen riitaan Deen kanssa. Kelley vieraili uudelleen keisari Rudolfin hovissa Prahassa, mutta joutui siellä vankilaan joulukuussa 1589. Hänet vapautettiin lokakuussa 1593, ja hän näyttää eläneen irtolaiselämää Saksassa vuoden 1595 alkuun asti, jolloin hän joutui jälleen Rudolfin vangiksi ja menetti henkensä yrittäessään paeta. Hänellä ei näytä olleen jälkeläisiä. Hänen nimensä eteen liitetystä arvonimestä "Sir" voidaan olettaa, että keisari Rudolf oli jossain vaiheessa lyönyt hänet ritariksi. ==Lähteet== ==Aiheesta muualla== Luokka:Huijarit Luokka:Väärentäjät Luokka:Alkemistit Luokka:Okkultistit Luokka:Vuonna 1555 syntyneet Luokka:1590-luvulla kuolleet
Pison

pienoiskuva|Pisonia esittävä mosaiikkiteos. Pison (Hepr. פִּישׁוֹן Pîšōn, m.kreik. Φισών) on yksi Ensimmäisen Mooseksen kirjan mainitsemista neljästä paratiisin joesta. Pison mainitaan joista ensimmäisenä. Sen sanotaan kiertävän Havilan maa, jossa on kultaa, suitsutuspihkaa ja onykskiveä.1\. Moos 2:11 == Vastaavuus todellisiin jokiin == 1\. Mooseksen kirjan neljästä joesta osa vastaa todellisia Lähi-idän alueen jokia. Tekstissä mainitaan esimerkiksi Tigris ja Eufrat. Pisonia ei kuitenkaan ole onnistuttu liittämään yksiselitteisellä ja yleisesti hyväksytyllä tavalla alueen todellisiin vesistöihin. Pisonia ei myöskään mainita muissa lähteissä, lukuun ottamatta Sirakin kirjaa, jossa se mainitaan ohimennen todeten "laki tulvii viisautta kuin Pison vettä."Sirak 24:25 Osa raamatun tutkijoista on kuitenkin historian aikana pyrkinyt paikantamaan Pisonin maantieteellistä vastinetta. Keskiajalla vaikuttanut rabbi ja raamatun kommentaattori Raši tulkitsi Pisonin vastaavan Niiliä. Rašin mukaan etenkin Pisonin kuvaaminen tulvivana jokena tukisi sen vastaavuutta Niiliin. Lisäksi Pison olisi saattanut saada nimensä heprean sanasta pishtan, eli pellava. Niili puolestaan oli alueen pellavantuotannolle keskeinen joki. Mikäli Pison vastaisi Niiliä, kuvaisi Havilan maa Egyptiä tai Sudania, mikä kenties vastaisi kuvausta siitä, että alueella on ollut kullankaivuuta ja korukivituotantoa. Osa kommentaareista liittää Pisonin taas Gangesiin tai Indusjokeen. Tällöin Havilan maa samaistetaan Intiaan. Vaikka Pisonille on esitetty useita mahdollisia vastineita todellisten jokien joukossa, ei yksimielisyyttä joen kytköksestä todellisiin maantieteellisiin muodostelmiin ole saavutettu. == Lähteet == Luokka:Ensimmäinen Mooseksen kirja Luokka:Mytologiset joet
Kynuria (Arkadia)

Kynuria ( tai Kynouria, myös tai Kynouriakē; ) oli antiikin aikainen alue Arkadian maakunnassa Kreikassa. Se käsitti alueen Arkadian länsiosassa Peloponnesoksen niemimaan sisäosissa. Kynuria oli yksi Arkadian neljästä heimoalueesta tai heimovaltiosta Eutresian, Mainalian ja Parrhasian ohella. Kukin näistä alueesta oli Arkadian valtiomallissa samantasoinen Arkadian polisten eli kaupunkivaltioiden, kuten Tegea, Mantineia ja Orkhomenos, kanssa. Arkadian Kynuriaa ei tule sekoittaa Peloponnesoksen itärannikolla sijainneeseen Kynuriaan, joka kuului osan historiastaan Argoliihin ja osan Lakoniaan. == Maantiede == Kynuria sijaitsi Arkadian länsiosassa Parrhasian sekä Figaleian poliksen alueen eli Figaliken pohjoispuolella. === Polikset === Vaikka Kynuria muodosti kokonaisuudessaan eräänlaisen polista eli kaupunkivaltiota vastanneen heimovaltion, osa sen paikallisyhteisöistä voidaan myös lukea poliksiksi. Kynurian polikset olivat:Pausanias: Kreikan kuvaus 8.28.3. * Alifeira * Gortys * Theisoa === Muut kaupungit === Muiksi kaupungeiksi tai asutuksiksi mainitaan muun muassa: * Brenthe * Bufagion * Hypsus * Lykaia * Maratha * Rhaiteai * Thyraion == Historia == Arkadian Kynuria mainitaan antiikin lähteissä ainoastaan Megalopoliin kaupungin perustamisen yhteydessä. Alueen nimestä voidaan päätellä, että sen asukkaat olivat samaa alkuperää Peloponnesoksen itärannikon kynurialaisten () kanssa.Pausanias: Kreikan kuvaus 8.27.4. Kyseinen heimo oli Herodotoksen mukaan arkadialaisten ohella Peloponnesoksen ainoa autoktooninen heimo, toisin sanoen alkuperäisiä asukkaita, jotka eivät olleet vaihtaneet asuinpaikkaansa. Näin kynurialaiset olisivat asuneet alueella jo ennen doorilaisvalloitusta ja mahdollisesti pidempäänkin.Herodotos: Historiateos 8.73. Tämän perusteella kynurialaisia on arveltu alkuperältään pelasgeiksi, ja mahdollisesti joonialaisiksi erotuksena Arkadian pelasgeista. Arkadian ja Peloponnesoksen itärannikon kynurialaisten välisestä mahdollisesti yhteydestä ei kuitenkaan ole säilynyt tietoja antiikin lähteissä. == Lähteet == Luokka:Antiikin Arkadia
Rasmus Toivainen

Rasmus Toivainen (s. 21. heinäkuuta 2004 Espoo) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan vasen laitahyökkääjä. == Ura == === Seuraura === Toivainen on Espoo Bluesin kasvatti. Kaudella 2018–2019 hän pelasi yhden ottelun lainalla Karhu-Kissojen C-nuorissa. Kaudeksi 2019–2020 Toivainen siirtyi Helsingin IFK:n C-nuoriin. Kaudella 2021–2022 hän oli 18 osumallaan seuran U18-joukkueen paras maalintekijä Hannes Tiaisen ja Roope Tuomioksan kanssa. Kaudella 2022–2023 Toivainen debytoi miesten peleissä, kun HIFK:n U20-joukkue lainasi hänet kahden ottelun ajaksi Mestis-joukkue Kajaanin Hokkiin joulukuussa 2022. Kesällä 2023 Toivainen nousi HIFK:n SM-liigarinkiin. Hän teki liigadebyyttinsä 2. marraskuuta 2023 Hämeenlinnan Pallokerhoa vastaan, kun Micke-Max Åsten ja Juha Jääskä putosivat HIFK:n kokoonpanosta ennen ottelua, heistä jälkimmäinen sairastumisen vuoksi. Toivainen merkittiin joukkueen nelosketjun vasempaan laitaan Jesse Seppälän ja Teemu Tallbergin viereen. Hän sai ottelussa jääaikaa 6.41 minuuttia ja Toivaiselle merkittiin teholukema +1. Toivainen pelasi kolme SM-liigaottelua ilman tehopisteitä. Tammikuussa 2024 hän siirtyi loppukauden 2023–2024 kattavalla sopimuksella Mestis-joukkue Kiekko-Espooseen. Toivainen pelasi siellä 14 runkosarjaottelua tehopistein 2+4=6 ja yhdeksän pudotuspeliottelua tehopistein 2+1=3. Seitsemännessä puolivälieräottelussa 25. maaliskuuta 2024 Tutoa vastaan hän teki Kiekko-Espoon 4–1-voittoon päättyneen ottelun voittomaalin. Osuma hyväksyttiin videotarkistuksen jälkeen ja se ratkaisi joukkueelle välieräpaikan. Toivainen voitti kauden päätteeksi Mestis- pronssia. Toukokuussa 2024 Kiekko-Espoo tiedotti Toivaisen jatkavan seurassa vuoden mittaisella sopimuksella, kun joukkue nostettiin kaudeksi 2024–2025 SM- liigaan. === Maajoukkueura === Toivainen on pelannut 15 nuorten maaottelua. == Muuta == Toivaisen pikkuveli Waltteri pelaa hyökkääjänä HIFK:n U18-joukkueessa. == Tilastot == 2021–2022 HIFK U20-SM 16 5 3 8 0 – – – – – 2022–2023 HIFK U20-SM 42 12 16 28 10 3 1 0 1 0 Hokki Mestis 2 0 0 0 2 – – – – – 2023–2024 HIFK U20-SM 33 9 19 28 6 – – – – – HIFK SM-liiga 3 0 0 0 0 – – – – – Kiekko-Espoo Mestis 14 2 4 6 2 9 2 1 3 0 1 kausi yhteensä SM-liiga 3 0 0 0 0 – – – – – 2 kautta yhteensä Mestis 16 2 4 6 4 9 2 1 3 0 == Lähteet == * * * === Viitteet === Luokka:Suomalaiset jääkiekkoilijat Luokka:Kiekko-Espoon pelaajat Luokka:Vuonna 2004 syntyneet Luokka:Elävät henkilöt
Driving Home for Christmas

Driving Home for Christmas on laulaja Chris Rean kirjoittama ja säveltämä jouluaiheinen kappale. Kappaleen ensimmäinen versio levytettiin vuonna 1986 julkaistulle singlelle, joka julkaistiin yhdessä kappaleen "Hello Friend" kanssa. ==Taustaa kappaleelle== Chris Rea on kertonut kirjoittaneensa kappaleen vuonna 1978, jolloin hän oli matkalla levy-yhtiö Abbey Road Studiosilta Middlesbroughiin. Rean vaimo tuli hakemaan hänet autollaan, koska hän oli irtisanonut levytyssopimuksen Abbey Road Studiosin kanssa, mutta levy- yhtiö ei ollut halukas maksamaan hänelle junalippua takaisin kotiin. Insipiraatio kappaleeseen tuli, kun he juuttuivat liikenneruuhkaan lumen sataessa. Matkan aikana hän alkoi työstämään laulua. ==Musiikkivideo== Alankomaalainen musiikkiohjelma TopPop esitti 23. joulukuuta 1986 esitetyssä ohjelmassa musiikkivideon, jonka välissä oli arkistomateriaalia moottoriteistä Hilversumissa. ==Lähteet== Luokka:Brittiläiset joululaulut Luokka:Vuoden 1986 kappaleet
Lusi (täsmennyssivu)

Lusi voi viitata seuraaviin: * Lusi, kylä Heinolassa Suomessa ** Lusin varalaskupaikka, lentokoneiden varalaskupaikka * Lusi, kylä Hattulassa Suomessa * Lusoi (lat. Lusi), antiikin aikainen kaupunki Arkadiassa Kreikassa
Nasoi

Nasoi (; ) voi viitata seuraaviin paikkoihin antiikin Kreikassa: * Nasoi, kylä Kafyatiissa Arkadiassa * Nasoi, kylä Kleitoriassa Arkadiassa
Paion (Arkadia)

Paion (, ) eli Paos (, ) oli antiikin aikainen kaupunki ja kaupunkivaltio (polis) Arkadiassa Kreikassa. Se sijaitsi nykyisen Kalávrytan kunnan alueella lähellä nykyistä Páoksen kylää. == Maantiede == Paionin kaupunki sijaitsi Arkadian Azaniassa lounaaseen Kleitorista. Se luetaan usein Kleitorin alueeseen eli Kleitoriaan. Kaupunki oli rakennettu kukkulalle, joka sijaitsee vajaan kilometrin itään nykyisestä Páoksen kylästä. Paionin kaupunkivaltion oman alueen kokoa ei tunneta. Paionin eteläpuolella sijaitsivat Halus ja Thaliades ja länsipuolella Psofis. Pausanias kulki alueen halki, ja sanoo Paionin sijainneen Soron-nimisen tammimetsän laidalla lähellä Seiraita, joka sijaitsi 30 stadionin päässä Psofiista ja toimi Kleitorian ja Psofiin alueen rajana. Pausaniaan aikana metsässä eli karhuja ja villisikoja.Pausanias: Kreikan kuvaus 8.23.8–9. Paionin mainitsee myös Herodotos, joka käyttää siitä nimeä Paiopolis ja sanoo sitä Azanian kaupungiksi.Herodotos: Historiateos 6.127. == Historia == Paionin historiasta tiedetään vain vähän. Kaupunki on ollut olemassa arkaaiselta roomalaiselle kaudelle. Se saattoi olla poliksena Kleitorin alaisuudessa ainakin osan historiaansa. Pausaniaan aikana 100-luvulla se oli raunioina. Nykyinen Páoksen kylä, aiempi Skoúpi, on nimetty antiikin aikaisen kaupungin mukaan, samoin kuin Kalávrytan kunnan osa Paḯonin kunnallisyksikkö, entinen itsenäinen kunta. == Rakennukset ja löydökset == Paionin akropolis oli linnoitettu muureilla, jotka sulkivat sisäänsä noin 34 × 65 metrin kokoisen alueen. Akropoliilta on löydetty myös temppeliksi oletetun rakennuksen sekä jonkun toisen rakennuksen jäänteet. Muun kaupungin ainakin ylempi osa on ollut ollut ympäröity toisella muurilla, joka ajoitetaan 300-luvulle eaa. ja jonka pituus oli 516 metriä. Muurien sisäpuolelta on löydetty useiden rakennusten jäänteitä sekä keramiikan siruja. Muurin yhteydestä on löydetty suuri vesisäiliö. Osa kaupungista jäi muurin ulkopuolelle. Herodotoksen tekemän maininnan perusteella kaupungissa on ollut ainakin dioskuurien kultti ja näin oletettavasti näille omistettu pyhäkkö. == Lähteet == Luokka:Antiikin Arkadian kaupungit Luokka:Kalávryta
Pylos (Elis)

Pylos (, ) oli antiikin aikainen kaupunki ja kaupunkivaltio (polis) Eliissä Kreikassa. Se sijaitsi nykyisen Ilídan kunnan alueella lähellä nykyistä Agrapidochórin kylää. == Maantiede == Pylos sijaitsi varsinaisessa Eliissä eli Koile Eliissä (”Kovera Elis") länteen Eliin kaupungista. Pausanias kuvaa sen sijainneen vuoristotiellä, joka johti Eliin kaupungista Olympiaan, paikassa, jossa Ladon-joki laskee Peneios-jokeen.Pausanias: Kreikan kuvaus 6.22.5. Strabon lisää, että lähellä sijaitsi Skollion- eli Skollis-vuori.Strabon: Geografika VIII s. 338. Nykyisin kaupungin paikka on Armátovan kukkulalla Pineióksen tekojärven itärannalla olevassa niemessä, vajaan kilometrin länsiluoteeseen Agrapidochórin kylästä. Pausanias antaa kaupungin etäisyydeksi Eliin kaupunkiin 80 stadioninmittaa. Diodoros Sisilialaisen mukaan etäisyys oli 70 stadionia ja Plinius vanhemman mukaan 12 roomalaista mailia.Diodoros Sisilialainen: Historian kirjasto 14.17.Plinius vanhempi: Naturalis historia 4.5 s. 6. Pyloksen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 100 ja ehkä jopa alle 25 neliökilometriä. Varsinaisen Eliin Pylosta ei tule sekoittaa Pylokseen Trifyliassa, eikä myöskään Pylokseen Messeniassa, joka kytkeytyi Homeroksen esihistorialliseen Pylokseen. == Historia == Eliin Pyloksen perustajana pidettiin kreikkalaisessa mytologiassa Pylasta (myös Pylos, Pylon), Kteson Megaralaisen poikaa, joka perusti myös Messenian Pyloksen. Kun Neleus karkotti hänet Messenian Pyloksesta, hän siirtyi Eliihin ja perusti sinne uuden Pyloksen.Pausanias: Kreikan kuvaus 4.36.1, 6.22.5. Herakleen sanottiin tuhonneen Pyloksen, jonka jälkeen elisläiset olisivat kunnostaneet sen, mutta tämä kertomus liittyy ennemmin Messenian Pylokseen. Antiikin aikana käytiin paljon keskustelua siitä, missä Homeroksen Pylos oli sijainnut. Pyloslaiset itse katsoivat, että heidän kaupunkinsa olisi ollut paikka, johon Homeros viittaa sanoessaan Alfeios-joen virtaavan ”Pylos-maan halki”.Strabon: Geografika VIII s. 350; Pausanias: Kreikan kuvaus 6.22.6. Kaupungin kansalaisesta käytettiin etnonyymiä Pylios (). Muiden elisläisten kaupunkien tavoin Pylos esiintyy vain harvoin historiassa. Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Spartalaiset valtasivat kaupungin vuonna 402 eaa. hyökättyään Eliihin. Pylos mainitaan paikkana, johon Eliin kaupungista karkotetut demokratian kannattajat asettuivat vuonna 366 eaa. sotiakseen kotikaupunkiaan vastaan. Elisläiset valtasivat Pyloksen ja tuhosivat sen.Ksenofon: Hellenika 7.4.16. Pausanias, joka kävi paikalla 100-luvulla jaa., näki Pyloksessa vain raunioita, ja se vaikuttaa olleen tuossa vaiheessa jo kauan autiona. Kaupungin paikalla on suoritettu laajoja arkeologisia kaivauksia. == Rakennukset ja löydökset == Kaupungin paikalta Armátovan kukkulalta on löydetty kaupunkikeskus, joka ajoitetaan noin vuoteen 425 eaa. Siellä ei ole ollut monumentaalirakennuksia, vaan mahdolliset julkiset rakennukset ovat olleet saman tyyppisiä kuin tavalliset talot. == Lähteet == Luokka:Antiikin Eliin kaupungit Luokka:Ilída
Pylos (Trifylia)

Pylos (, ) oli antiikin aikainen kaupunki Eliissä Kreikassa. Se sijaitsi Trifylian alueella, mutta sen tarkkaa sijaintia ei tunneta. Trifylian Pyloksen mainitsee ainoastaan Strabon, joka antaa sille lisänimet Trifyliakos (), Arkadikos () ja Lepreatikos (). Hän kuvaa kaupungin sijainneen 30 stadioninmittaa sisämaahan Peloponnesoksen länsirannikosta, Mamathos- ja Arkadikos-jokien varsilla. Paikka oli länteen Minthe-vuoresta ja pohjoiseen Lepreonista. Elisläisten valloitettua Trifylian kaupungit Pylos liitettiin Lepreonin alueeseen.Strabon: Geografika VIII s. 344, 355, vrt. 339, 343, 344. Kaupungin asukkaasta käytettiin etnonyymiä Pylios (). William Martin Leake huomioi, että nykyisen Arínin kylän (vanhalta nimeltään Tsorvantzí) paikka vaikuttaa vastaavan kaikin tavoin Strabonin kuvausta Pyloksen paikasta. Sen läheltä virtaavat joet Ánydros ja Tráfos, jotka laskevat Akída-jokeen. Trifylian Pylosta ei tule sekoittaa toiseen Pylokseen varsinaisessa Eliissä, eikä myöskään eikä Pylokseen Messeniassa. Strabon piti Trifylian Pylosta samana paikkana kuin Homeroksen Pylos, Neleuksen ja Nestorin kaupunki. Yleinen näkemys antiikin aikana oli kuitenkin sama kuin nykyisin, eli Homeroksen Pylos yhdistetään Messenian Pylokseen. == Lähteet == Luokka:Antiikin Eliin kaupungit Luokka:Zacháro
Thaliades

Thaliades () oli antiikin aikainen kaupunki ja kaupunkivaltio (polis) Arkadiassa Kreikassa. Se sijaitsi nykyisen Gortynían kunnan alueella lähellä nykyistä Váchlian kylää. == Maantiede == Thaliadeen kaupunki sijaitsi vuoristossa Ladon (nyk. Ládonas) -joen varrella lounaaseen Kleitorista.Pausanias: Kreikan kuvaus 8.25.2 (kreik.) (engl. käännös). Se luetaan usein Kleitorin alueeseen eli Kleitoriaan. Thaliadeen pohjoispuolella sijaitsivat Psofis ja Paion eli Paos, itäpuolella Halus ja eteläpuolella Heraia. Kaupungista länteen Eliin puolella sijaitsi Feraia eli Faraia. Thaliadeen arkeologinen kohde sijaitsee vuorella lounaaseen nykyisestä Váchlian kylästä. == Historia == Thaliadeen historiasta tiedetään vain vähän. Antiikin lähteistä sen mainitsee vain Pausanias. Thaliades on ollut olemassa ainakin arkaaiselta roomalaiselle kaudelle. Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Ainoa peruste on, että kaupunki löi omaa hopearahaa 400-luvulta eaa. lähtien. Thaliades saattoi olla poliksena Kleitorin alaisuudessa ainakin osan historiaansa. == Rakennukset ja löydökset == Thaliadeen paikalta on löydetty linnoitusmuurien jäänteitä. Kaupungilla on ollut akropolis eli yläkaupunki, joka on ollut linnoitettu erikseen, ja josta on löydetty temppelin rauniot. Kaupungin ympäristöstä on löydetty kolmen muun temppelin jäänteet. Kaupungin paikalta löydetty keramiikka ajoittuu klassiselle ja hellenistiselle kaudelle. == Lähteet == Luokka:Antiikin Arkadian kaupungit Luokka:Gortynía
Félix Malu wa Kalenga

Félix Malu wa Kalenga (22. syyskuuta 1936 Boma – 22. huhtikuuta 2011 Kinshasa) oli kinshasankongolainen ydinfyysikko.Félix Malu wa Kalenga Pontifical Academy of Sciences, viitattu 15.12.2023 Malu wa Kalenga sai luonnontieteiden maisterin oppiarvon Kalifornian yliopistosta, Berkeleysta vuonna 1963. Vuonna 1969 hän väitteli filosofian tohtoriksi Louvainin katolisesta yliopistosta Belgiassa.Malu Wa Kalenga, Félix The World Academy of Sciences, viitattu 15.12.2023 Malu wa Kalenga toimi Kinshasan yliopiston polyteknillisen tiedekunnan dekaanina sekä Centre Régional d'Études Nucléaires de Kinshasan fysiikan professorina ja johtajana.Raissa Malu, Seated on the shoulders of a giant Afriscitech 25.11.2023, viitattu 15.12.2023 Lisäksi hän toimi Kansainvälisen atomienergiajärjestön hallituksessa ja sen yleiskonferenssin puheenjohtajana. Hän kuului myös Japanissa toimivan Yhdistyneiden kansakuntien yliopiston hallitukseen. Vuonna 1992 Malu wa Kalenga peräänkuulutti puheessaan silloisen Zairen Conference Nationale Souverainessa "älyllistä vallankumousta" Afrikassa ja korosti kehityksen tärkeyttä etenkin uusien materiaalien, bioteknologioiden, informaatioteknologian sekä energiatuotannon alueilla. Malu wa Kalenga oli kansainvälisen tiedeakatemia TWAS:n perustajajäsen ja oli mukana perustamassa myös Afrikan tiedeakatemiaa. Hän kuului lisäksi Paavilliseen tiedeakatemiaan ja oli belgialaisen Académie royale des sciences d'outre-merin kirjeenvaihtajajäsen. Malu wa Kalengan kotimaassaan saamia tunnustuksia olivat Médaille d'Argent du Mérite Civique ja Médaille d'Or du Mérite des Sciences et Lettres. Hänet nimitettiin myös Ordre national du Léopardin komentajaksi. Malu wa Kalengan saamiin kansainvälisiin tunnustuksiin kuului Ordre de la Pléiaden ritarin arvo. == Lähteet == Luokka:Kinshasankongolaiset tieteilijät Luokka:Ydinfyysikot Luokka:Vuonna 1936 syntyneet Luokka:Vuonna 2011 kuolleet
Norbert Vollertsen

Norbert Vollertsen (s. 1958) on saksalainen lääkäri ja ihmisoikeusaktivisti.Vollertsen, Norbert Virtual International Authority File, viitattu 15.12.2023 Norbert Vollertsen Bloomberg 8.6.2003, viitattu 15.12.2023 Hän työskenteli vuosituhannen vaihteessa Pohjois-Koreassa ja nousi sittemmin yhdeksi keskeisistä Pohjois-Korean hallinnon vastaisista kampanjoijista. Vollertsen meni heinäkuussa 1999 saksalaisen lääketieteellisen ryhmä Cap Anamurin jäsenenä humanitaarisiin tehtäviin Pohjois-Koreaan. Hän kävi maan hoitolaitoksissa ja todisti nälkää näkevien lasten äärimmäisiä oloja. Vollertsen otti salaa valokuvia potilaista ja näiden oloista. Hän myös luovutti omaa ihoaan potilaille. Tämän seurauksena hän sai ylistystä Pohjois- Korean medialta.Norbert Vollertsen, Norbert Vollertsen Time 21.1.2001, viitattu 15.12.2023 Vuonna 1999 Vollertsen sai Pohjois-Korean ystävyyden mitalin.DPRK Friendship Medal awarded to Germans KCNA 23.8.1999, vitattu 15.12.2023 Samalla hänelle myönnettiin ajokortti ja lupa matkustaa vapaasti Pohjois-Korean maaseudulla. Vollertsen päästi salaa muita ulkomaalaisia heiltä yleensä kiellettyihin kohteisiin. 25. lokakuuta 2000 Washington Postissa julkaistun artikkelin seurauksena Vollertsen putosi Pohjois-Korean hallinnon suosiosta.Jonathan Kay, The Medieval Medical Horrors of North Korea, A Real- life Mordor Foundation for Defense of Democracies 1.12.2010, viitattu 15.12.2023 Hänet karkotettiin maasta 30. joulukuuta 2000, jolloin hän siirtyi Kiinan kanssa Souliin. Vollertsen kritisoi julkisesti Pohjois-Korean hallinnon ihmisoikeusrikkomuksia ja ruoka-avun eväämistä sitä eniten tarvinneilta. Hän aloitti toiminnan ihmisoikeusaktivistina. Hän on muun muassa avustanut Kiinaan saapuneita pohjoiskorealaisia loikkaamaan kolmanteen maahan. Vollertsen on myös julkaissut kirjoja ja esiintynyt todistajana Yhdysvaltain kongressin edessä Washington DC:ssa. Pohjois-Korean hallinto on luonnehtinut häntä henkisesti epätasapainoiseksi länsimaiseksi agitaattoriksi. == Lähteet == Luokka:Saksalaiset lääkärit Luokka:Saksalaiset ihmisoikeusaktivistit Luokka:Vuonna 1958 syntyneet Luokka:Elävät henkilöt
Huhhahhei

Huhhahhei on rap-artisti Käärijän single, joka julkaistiin 20. lokakuuta 2023. Käärijän levy-yhtiö Warner Music Finland on kuvaillut kappaleen sekoittavan poppia, metallia ja elektronista musiikkia. Kappaletta on luonnehdittu ”bilebiisiksi, joka sekottaa jälleen Käärijälle tyypillisesti eri musiikkityylejä”. Kappaleen ovat sanoittaneet Käärijä, Aleksi Nurmi ja Sonny Kylä-Liuhala sekä tuottaneet Aleksi Nurmi ja Jukka Sorsa. == Katso myös == * Cha cha cha (Käärijän kappale) == Lähteet == == Aiheesta muualla == *Kappale Youtubessa Luokka:78.84 Pop, rock Luokka:Käärijän kappaleet Luokka:Vuoden 2023 kappaleet
Matti Pesu

Matti Pesu on suomalainen yhteiskuntatieteilijä.Matti Pesu Ulkopoliittinen instituutti, viitattu 15.12.2023 Pesu väitteli vuonna 2019 yhteiskuntatieteiden tohtoriksi kansainvälisessä politiikassa Tampereen yliopistosta. Hän työskenteli vuosina 2012–2018 verkkolehdessä The Ulkopolitist edeten lopulta sen toimituspäälliköksi. Hän on työskennellyt myös Suomen ulkoministeriössä, Tampereen yliopistossa ja Euroopan komissiossa. Vuonna 2017 Pesu aloitti työskentelyn Ulkopoliittisessa instituutissa. Hän on ollut muun muassa sen johtava tutkija tutkimusohjelmassa Suomen ulkopolitiikka, Pohjois-Euroopan turvallisuus ja Nato. Vuoden 2023 alussa hän aloitti myös Ulkopoliittisen instituutin pohjoismaisen verkoston johtamisen. Pesu on tehnyt runsaasti julkaisuja Suomen ulko-, turvallisuus- ja puolustuspolitiikasta, puolustusyhteistyöstä sekä Itämeren ja euroatlanttisen alueen turvallisuusasioista. Hän on kommentoinut turvallisuusasioita suomalaisissa tiedotusvälineissä sekä kansainvälisesti muun muassa BBC:lle, The Wall Street Journaliin, Newsweekiin, Reutersille ja Associated Pressille. == Lähteet == Luokka:Suomalaiset yhteiskuntatieteilijät Luokka:Syntymävuosi puuttuu Luokka:Elävät henkilöt
Carl Mauritz Aminoff

Carl Mauritz Aminoff (19. kesäkuuta 1728 Flisby, Jönköping - 17. joulukuuta 1798 Tukholma) oli ruotsalainen kenraaliluutnantti ja Tukholman Ritarihuoneen johtaja. == Perhe == Aminoffin isä oli majuri Esaias Aminoff (1686-1739), joka palveli Savon, Hämeen ja Uudenmaan rykmenteissä. Aminoffin isä menehtyi, kun Carl Mauritz Aminoff oli 11-vuotias. Aminoffin äiti oli Eva Charlotta Schmedeman, joka oli valtiosihteeri Johan Schmedemanin ja Elsa Lovisa von Braunjohanin tytär. Schmedeman oli uusi aatelissuku. Aminoff oli naimisissa vapaaherratar Anna Ebba Wrangel af Lindebergin kanssa. Pariskunta sai neljä lasta. Kenraaliadjutantti Feodor Mauritz Aminoff oli heidän poika. Aminoffin toinen vaimo oli vapaaherratar Charlotta Beata Sparre, joka oli kamariherra, vapaaherra Carl Axelsson Sparren tytär. Suomalainen kenraaliluutnantti Henrik Johan Aminoff oli hänen setä. == Ura == Aminoff liittyi vapaaehtoisena Stralsundin rykmenttiin vuonna 1742. Hänestä tuli Ruotsin herttua, kruununprinssi Aadolf Frekdrikin paaši (hovipoika) vuonna 1743. Aminoff palveli hovipoikana samaan aikaan kuin hänen suomalainen sukulainen Johan Fredrik Aminoff. Hän siirtyi Ruotsin kuninkaan henkivartiokaartiin vuonna 1746. Hänet ylennettiin furiiriksi vuonna 1747, kersantiksi vuonna 1748, sivuadjutantiksi vuonna 1750, pääadjutantiksi 1757, luutnantiksi vuonna 1757 ja alikapteeniksi vuonna 1763. Aminoff siirtyi Ruotsin armeijan eläkekassan johtajaksi vuonna 1770 ja vuonna 1771 armeijan vetoomus- ja oppilaskassan johtajaksi. Hänet ylennettiin armeijan everstiluutnantiksi vuonna 1772. Aminoff osallistui Ruotsin kuningas Kustaa III:n vallankaappaushankkeeseen. Aminoff sulki kuninkaan käskystä Ruotsin aateliston Tukholman kuninkaanlinnan sisälle kolmeksi päiväksi. Kustaa III:n vallankaappaushanke onnistui. Hänen ylennettiin henkivartiokaartin majuriksi vuonna 1774, everstiluutnantiksi ja everstiksi vuonna 1776. Aminoffista tuli henkivartiokaartin varakomentaja vuonna 1776. Hänet ylennettiin armeijan kenraalimajuriksi vuonna 1782. Aminoff poistui armeijan palveluksesta kenraaliluutnanttina vuonna 1788 ja siirtyi Tukholman Ritarihuoneen johtajaksi. == Ritarikunnat == * Miekkaritarikunta 1. luokan komentajamerkki * Miekkaritarikunta Komentajamerkki * Miekkaritarikunta Ritarimerkki == Katso myös == * Aminoff-suku == Lähteet == Luokka:Ruotsalaiset kenraalit Luokka:Ruotsalaiset aateliset Luokka:Vuonna 1728 syntyneet Luokka:Vuonna 1798 kuolleet
Dansk Melodi Grand Prix 1962

Dansk Melodi Grand Prix 1962 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1962. Kilpailuun lähetettiin 416 ehdotuskappaletta, joista valittiin viisi finaalikappaletta. Finaali pidettiin 9. helmikuuta Tivolin konserttisalissa Kööpenhaminassa. Jokainen kappale esitettiin kahdesti eri eittäjien esittäminä, ensimmäiellä kierroksella suuren orkesterin ja toisella kierroksella pienen orkesterin säestyksellä. Voittajan valitsi raati, mutta tarkka piste-erittely ei ole tiedossa. Kilpailun voitti kappale "Vuggevise", jonka kilpailussa esittivät Ellen Winther ja Gitte Hænning. Koska Ellen Winther oli esittänyt kappaleen suuren orkesterin säestyksellä, hänet lähetettiin kappaleen esittäjäksi kansainväliseen Eurovision laulukilpailuun. ==Tulos== Numero Artisti Kappale Lauluntekijä(t) Pisteet Sija Suuri orkesteri Pieni orkesteri 1 Chris Dane Dario Campeotto "Et yndigt strejf af din parfume" Børge Nordlund, Olaf Becker 1 5 2 Ellen Winther Gitte Hænning "Vuggevise" Kjeld Bonfils, Sejr Volmer- Sørensen 27 1 3 Baard Ove Pedro Biker "Er det virk´lig sandt?" Kjeld Bonfils, Sejr Volmer-Sørensen 5 3 4 Birthe Wilke Ellen Winther "Et eventyr" Vilfred Kjær, Carl Andersen 5 3 5 Dario Campeotto Chris Dane "Carissima" Bjarne Hoyer, Annelise Bredsdorff 7 2 ==Lähteet== * *https://www.hesselholdt.dk/03-dk/gamle/1962.html *http://natfinals.50webs.com/50s_60s/Denmark1962.html Luokka:Eurovision laulukilpailu 1962 Luokka:Dansk Melodi Grand Prix
Naima Sahlbom

Naima Sahlbom (15. toukokuuta 1871 Tukholma – 29. maaliskuuta 1957 Tukholma) oli ruotsalainen kemisti ja pasifisti.Naima Sahlbom Svensk Biografiskt Lexikon, viitattu 15.12.2023 Anders Lundgren, Naima Sahlbom Svenskt kvinnobiografiskt lexikon 8.3.2018, viitattu 15.12.2023 Hänen jälkimaineensa perustuu erityisesti hänen työhönsä kansainvälisessä naisasia- ja rauhanliikkeessä. Hän muun muassa vastusti aktiivisesti tieteen valjastamista sodan tarkoitusperään. Sahlbom oli yksi perheensä viidestä lapsesta. Hän opiskeli aluksi Tukholmassa, sitten Uppsalan yliopistossa, Aachenin teknillisessä korkeakoulussa ja Baselin yliopistossa. Sahlbom väitteli filosofian tohtoriksi Neuchâtelin yliopistosta vuonna 1910. Vuonna 1914 hän perusti Tukholmassa kemiallista analyysiä varten yksityisen laboratorion. Hän johti sitä loppuelämänsä ajan. Sahlbom oli Naisten kansainvälisen rauhan ja vapauden liiton hallituksen jäsen vuosina 1919–1944. Lisäksi hän muun muassa työskenteli Ruotsin luonnonhistoriallisessa museossa ja vuosina 1902–1903 Geologian tutkimuskeskuksessa Helsingissä. Sahlbom valittiin Geologiska Föreningenin jäseneksi Tukholmassa 10. toukokuuta 1894 Helge Bäckströmin ja Arvid Högbomin suosituksesta. Lisäksi hänet valittiin Signe Malmgrenin ohella ensimmäisenä naisena Finska Kemistsamfundetin jäseneksi. Sahlbom kuului Nya vägar -lehden toimituskuntaan vuosina 1922–1929. Vuonna 1946 hänelle myönnettiin Illis quorum -mitali. Sahlbom oli naimaton. Hänet on haudattu Norra begravningsplatseniin Solnaan. == Lähteet == Luokka:Ruotsalaiset kemistit Luokka:Pasifistit Luokka:Vuonna 1871 syntyneet Luokka:Vuonna 1957 kuolleet
Andrzej Przewoźnik

thumb|Andrzej Przewoźnik syyskuussa 2009 Andrzej Jan Przewoźnik (13. toukokuuta 1963 Palmiry, Puola – 10. huhtikuuta 2010 Smolenskin lähistö, Venäjä) oli puolalainen historioitsija.Pożegnanie: Andrzej Przewoźnik (1963-2010) Culture.pl, viitattu 15.12.2023 Przewoźnik valmistui Jagellon yliopistosta. Hän oli nuoruudessaan Krakovassa aktiivinen Solidaarisuus- liikkeessä. Vuodesta 1992 Przewoźnik toimi pääsihteerinä Rada Ochrony Pamięci Walk i Męczeństwassa eli Puolan hallituksen toimielimessä, jonka tehtävä on maan sota-aikoihin liittyvien historiallisten kohteiden suojelu. Historioitsijana Przewoźnikin mielenkiinnon kohteisiin kuului Katynin joukkomurha, josta hän teki lukuisia julkaisuja. Hän oli myös historiallisen vuosikirjan Niepodległość päätoimittaja.In memoriam: Andrzej Przewoźnik and Tomasz Merta European Network Remembrance and Solidarity, viitattu 15.12.2023 Przewoźnik kuoli Smolenskin lento-onnettomuudessa 2010. Hänelle myönnettiin vuonna 2010 postuumisti Jälleensyntyneen Puolan ritarikunnan suurristi. == Lähteet == Luokka:Puolalaiset historioitsijat Luokka:Vuonna 1963 syntyneet Luokka:Vuonna 2010 kuolleet Luokka:Smolenskin lento-onnettomuudessa 2010 kuolleet
Dansk Melodi Grand Prix 1961

Dansk Melodi Grand Prix 1961 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1961. Kilpailuun lähetettiin 384 ehdotuskappaletta, joista valittiin seitsemän finaalikappaletta. Finaali pidettiin 19. helmikuuta Fredericia-teatterissa Fredericiassa. Voittajan valitsi kymmenhenkinen raati, jonka jäsenistä kukin antoi kolmelle suosikilleen jokaiselle yhden pisteen. Kilpailun voitti Dario Campeotto kappaleella "Angelique". ==Tulos== Numero Artisti Kappale Lauluntekijä(t) Pisteet Sija 1 Pedro Biker "Min guitar og jeg" Vilfred Kjær, Sven Buemann 6 3 2 Katy Bødtger "Hamlet" Harry Jensen, Thøger Olesen 0 5 3 Gustav Winckler "Vi lever kun en enkelt gang" Otto Lington, Alfred Holck 0 5 4 Birthe Wilke "Jetpilot" Hans Schreiber, Arvid Müller 7 2 5 Otto Brandenburg "Godnat lille du" Bjarne Hoyer, Ida From 3 4 6 Raquel Rastenni & Grethe Sønck "Hjemme hos os" Kjeld Bonfils, Thøger Olesen 0 5 7 Dario Campeotto "Angelique" Aksel V. Rasmussen 14 1 ==Lähteet== * *https://www.hesselholdt.dk/03-dk/gamle/1961.html *http://natfinals.50webs.com/50s_60s/Denmark1961.html Luokka:Eurovision laulukilpailu 1961 Luokka:Dansk Melodi Grand Prix
Dansk Melodi Grand Prix 1960

Dansk Melodi Grand Prix 1960 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1960. Kilpailuun lähetettiin 248 ehdotuskappaletta, joista valittiin seitsemän finalistia. Finaali pidettiin 6. helmikuuta radiotalossa Kööpenhaminassa. Voittajan valitsi kymmenhenkinen raati, jonka jäsenistä kukin antoi yhden pisteen omalle suosikilleen. Kilpailun voitti Katy Bødtger kappaleella "Det var en yndig tid". ==Tulos== Numero Artisti Kappale Lauluntekijä(t) Pisteet Sija 1 Otto Hænning "Op og se land" Hans Ole Nielsen, Thøger Olesen 0 4 2 Katy Bødtger "Det var en yndig tid" Vilfred Kjær, Sven Buemann 5 1 3 Otto Brandenburg "To lys på et bord" Ida From, Bjarne Hoyer 0 4 4 Inge Strauss "Gør hvad du vil" Henry Hannibal 3 2 5 Gustav Winckler "Sorg og glæder" Vagn Skovlund 0 4 6 Grethe Sønck "Træksbasun og vaskebræt" Henry Hannibal 2 3 7 Peter Sørensen "Jeg har nok af ingen penger" Otto Lington, Thøger Olesen 0 4 ==Lähteet== * *https://www.hesselholdt.dk/03-dk/gamle/1960.html *http://natfinals.50webs.com/50s_60s/Denmark1960.html Luokka:Eurovision laulukilpailu 1960 Luokka:Dansk Melodi Grand Prix